এবার রৌদ্রের দহন কমছেই না। আবহাওয়া দপ্তর জানাচ্ছে, এখনো তাপমাত্রা ৩৫ ডিগ্রী সেলসিয়াস। এ মাসের মাঝামাঝি সামান্য বৃষ্টিপাতের সম্ভাবনা আছে। কিন্তু শীতের দেখা এখনই মিলছে না। কিন্তু শীতের জন্য অপেক্ষা করতে তো দোষ নেই। চলে যেতে বাধা নেই মনের ভেতরে সিঁড়ির পর সিঁড়ি টপকে স্মৃতির পাতালপুরীতে। সেই কবে এক শীতকালে সে নির্জন দুপুরে কথা বলেছিলো কারো সঙ্গে। বড় বড় চোখ তার ভেঙ্গে খান খান করে দিয়েছিলো কারো নির্জনতা। আবার শীতেই সে চলে গিয়েছলো সব স্মৃতি ফেলে। তাদের শূন্য বাড়িতে আত্নহত্যা করেছিলো শীতের হাওয়া।শীত কেন যে এতোসব মনে পড়িয়ে দেয় কে-জানে?